text: Borgmestre gør oprør mod SKAT 
  11 september 2015 kl. 10.50
  Borgere skylder deres kommune millioner af kroner, men inddragelsen af gælden er stort set opgivet af Skat. Vi vil have skatteinddragelsen tilbage, siger borgmestre.
  
  - Der skal lyde et stort og klart hurra fra mig, hvis vi får gældsinddragelsen tilbage, siger Erik Buhl, borgmester i Varde Kommune til TV SYD.
  Han er som en lang række af hans borgmester-kollegaer frustreret over, at Skat ikke kan varetage opgaven. En opgave som staten tog på sig efter kommunalreformen i 2007.
  Skat har meldt ud, at it-systemet er gået helt ned, og at man derfor har stoppet skatteinddragelsen for kommunerne.
  - Vi kunne da ellers godt bruge de penge, siger Erik Buhl.
  Den samlede gæld ligger på 30 millioner kroner. Heraf står Skat til at skulle inddrive de 12 millioner kroner.
  Også borgmester i Horsens, Peter Sørensen, er frustreret.
  - Det er sjældent jeg bruger så stærke ord, men det her er horribelt, siger han til TV SYD.
  - Vi har her i Horsens Kommune taget problemet op en række gange. Det samme har andre borgmestre men forgæves. Det kan ikke være rigtigt, at almindelige gode skatteborgere skal se andre løbe fra deres gæld. Det skriger til himlen.
  Borgerne i Horsens Kommune skylder knap 50 millioner kroner. Med en stigning på over 3 millioner kroner om året.
  Kommunernes Landsforening og skatteminister Karsten Lauritzen er nu i dialog om sagen og holdt i dag fredag møde.
  Gælden til kommunerne er vokset og vokset siden staten overfor opgaven. Det beløber sig nu til 3,2 mia. kr. i alt. Derfor ser Erik Buhl det som rimeligt, at kommunerne igen skal inddrive
  - Vi var faktisk gode til det, fordi vi kender folk i vores kommune og kunne lave afdragsordninger med dem, siger Erik Buhl.
  Skatteminister Karsten Lauritzen har givet sig selv og Skat frem til den 25. september til at fremlægge en samlet løsningsplan
  